**Z á p i s n i c a**

**zo zasadnutia Obecného zastupiteľstva Obce Liptovský Peter**

##### konaného dňa 20. 06. 2018

**P r í t o m n í :**  Ing. Anna Papajová, starostka obce

Poslanci: Ing. Ján Kamenský, Ing. Milan Kelčík,

Miroslav Krčula, Peter Šeďo, Ľubica Uličná, Stanislav Žiška

**Neprítomní:** Ing. Ľubomír Belobrad, Ing. Matej Čukan, Marek Zachar

**Ďalší prítomní:** Ing. Pavel Slabej, hlavný kontrolór

Júlia Illéšová, zapisovateľka

**P r o g r a m:**

1. Otvorenie
2. Určenie zapisovateľa, overovateľov zápisnice, voľba návrhovej komisie
3. Informácia o plnení uznesení
4. Stanovisko kontrolóra k Záverečnému účtu obce za rok 2017
5. Záverečný účet obce za rok 2017
6. Návrh VZN č.2/2018, ktorým sa vyhlasujú Zmeny a doplnky č. 2 záväznej časti Územného plánu obce Liptovský Peter
7. Prejednanie protestu prokurátora proti VZN č. 3/2009 o chove a držaní zvierat na území obce
8. Prejednanie návrhu na kúpu rodinného domu č. 143
9. Prejednanie vysporiadania pozemkov pod miestnymi komunikáciami + schválenie ceny
10. Určenie počtu poslancov, rozsahu výkonu funkcie starostu pre voľby do orgánov samosprávy obcí
11. Zmena rozpočtu rozpočtovým opatrením
12. Rôzne

- informácia o spracovaní komunitného plánu

- športovo – motoristická akcia „MRC Liptov“

1. Interpelácie
2. Návrh na uznesenie
3. Záver

**K bodu č. 1 Otvorenie zasadnutia**

Rokovanie obecného zastupiteľstva otvorila a viedla starostka obce Ing. Anna Papajová. Privítala všetkých prítomných.

Starostka konštatovala, že počet prítomných poslancov je 6 a OZ je uznášania schopné.

**K bodu č. 2 Určenie zapisovateľa, overovateľov zápisnice, voľba návrhovej komisie**

**Overovatelia zápisnice:** Ing. Milan Kelčík, Peter Šeďo

**Návrhová komisia:**  Ing. Ján Kamenský, Miroslav Krčula, Ľubica Uličná

**Zapisovateľka:** Júlia Illéšová

**Uznesenie č. 20/2018**

Obecné zastupiteľstvo Obce Liptovský Peter v súlade s § 12 ods. 4 zákona

č. 369/1990 Zb. o  obecnom zriadení v znení neskorších predpisov

**schvaľuje**

* návrh programu rokovania OZ, návrhovú komisiu, overovateľov

**Hlasovanie:** za: 6 poslancov ( Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Stanislav Žiška)

proti: 0 poslancov

zdržal sa: 0 poslancov

**SCHVÁLENÝ PROGRAM ROKOVANIA:**

1. Otvorenie
2. Určenie zapisovateľa, overovateľov zápisnice, voľba návrhovej komisie
3. Informácia o plnení uznesení
4. Stanovisko kontrolóra k Záverečnému účtu obce za rok 2017
5. Záverečný účet obce za rok 2017
6. Návrh VZN č.2/2018, ktorým sa vyhlasujú Zmeny a doplnky č. 2 záväznej časti Územného plánu obce Liptovský Peter
7. Prejednanie protestu prokurátora proti VZN č. 3/2009 o chove a držaní zvierat na území obce
8. Prejednanie návrhu na kúpu rodinného domu č. 143
9. Prejednanie vysporiadania pozemkov pod miestnymi komunikáciami + schválenie ceny
10. Určenie počtu poslancov, rozsahu výkonu funkcie starostu pre voľby do orgánov samosprávy obcí
11. Zmena rozpočtu rozpočtovým opatrením
12. Rôzne

- informácia o spracovaní komunitného plánu

- športovo – motoristická akcia „MRC Liptov“

1. Interpelácie
2. Návrh na uznesenie
3. Záver

**Hlasovanie:** za: 6 poslancov ( Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Stanislav Žiška)

proti: 0 poslancov

zdržal sa: 0 poslancov

**K bodu č. 3 Informácia o plnení uznesení**

Na predchádzajúcom zasadnutí neboli schválené ukladacie uznesenia.

**Uznesenie č. 21/2018**

Obecné zastupiteľstvo Obce Liptovský Peter v súlade s § 11 ods. 4 zákona

č. 369/1990 Zb. o  obecnom zriadení v znení neskorších predpisov

**berie na vedomie**

informáciu o plnení uznesení

**Hlasovanie:** za: 6 poslancov ( Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Stanislav Žiška)

proti: 0 poslancov

zdržal sa: 0 poslancov

**K bodu č. 4 Stanovisko kontrolóra k Záverečnému účtu obce za rok 2017**

Kontrolór obce predložil stanovisko k Záverečnému účtu obce, v ktorom odporúča prerokovanie návrhu záverečného účtu obce za rok 2017 s výrokom celoročné hospodárenie sa schvaľuje bez výhrad.

K záverečnému účtu predložila stanovisko zo svojho zasadnutia aj finančná komisia.

**K bodu č. 5 Záverečný účet obce za rok 2017**

Starostka informovala prítomných s obsahom Záverečného účtu obce za rok 2017, ktorý bol zverejnený zákonným spôsobom a tvorí prílohu tejto zápisnice.

**Uznesenie č. 22/2018**

Obecné zastupiteľstvo Obce Liptovský Peter v súlade s § 11 ods. 4 písm. b) zákona č. 369/1990 Zb. o  obecnom zriadení v znení neskorších predpisov

**schvaľuje**

- Záverečný účet obce a celoročné hospodárenie bez výhrad

- použitie prebytku rozpočtového hospodárenia na tvorbu rezervného fondu vo výške 82 703, 05 €

**Hlasovanie:** za: 6 poslancov ( Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Stanislav Žiška)

proti: 0 poslancov

zdržal sa: 0 poslancov

**K bodu č. 6 Návrh VZN č. 2/2018, ktorým sa vyhlasujú Zmeny a doplnky č. 2 záväznej časti Územného plánu obce Liptovský Peter**

Starostka predložila návrh Všeobecne záväzného nariadenia č. 2/20018, ktorým sa vyhlasujú Zmeny a doplnky č. 2 záväznej časti Územného plánu obce

**Uznesenie č. 23/2018**

Obecné zastupiteľstvo Obce Liptovský Peter v súlade s § 11 ods. 4 písm. g) zákona č. 369/1990 Zb. o  obecnom zriadení v znení neskorších predpisov

## k o n š t a t u j e , že

a/ obsah návrhu Zmien a doplnkov č.2 ÚPN-O Liptovský Peter je v súlade so záväznou časťou schválenej územnoplánovacej dokumentácie vyššieho stupňa, ktorou je Územný plán veľkého územného celku (ÚPN VÚC) Žilinského kraja, vyhlásenou nariadením vlády SR č. 223/1998 z 26.mája 1998 a so záväznou časťou Zmien a doplnkov ÚPN VÚC Žilinského kraja (podľa stanoviska ŽSK zo dňa **18.4.2018** pod číslom **03620/2018/ODaÚP-4**).

b/návrh Zmien a doplnkov č.2 ÚPN-O Liptovský Peter je po obsahovej stránke v súlade s §11 stavebného zákona a postup jeho obstarania a prerokovania je v súlade so stavebným zákonom a ostatnými právnymi predpismi. Prerokovanie návrhu bolo oznámené spôsobom v mieste obvyklým, na tabuli obecného úradu obce od **21.2.2018 do dňa 26.3.2018** po dobu viac ako 30 dní.

c/ návrh Zmien a doplnkov č.2 ÚPN-O Liptovský Peter je primerane **v súlade so** **Zadaním** k ÚPN-O Liptovský Peter (schválené Obecným zastupiteľstvom v Liptovskom Petre, Uznesením č. 46/2005 dňa 12.12.2005) a celkovou koncepciou rozvoja Obce.

**ÚPN-O** Liptovský Peter bol schválený Obecným zastupiteľstvom v Liptovskom Petre, Uznesením č. 45/2006 z dňa 16.10.2006 a bolo prijaté Všeobecne záväzné nariadenie č. 1/2006 zo dňa 16.10.2006.

**Zmeny a doplnky č.1 ÚPN-O** Liptovský Peter boli Obecným zastupiteľstvom v Liptovskom Petre schválené Uznesením č. 10/2013 dňa 4.9.2013, bolo prijaté Všeobecne záväzné nariadenie č. 2/2013 zo dňa  4.9.2013.

d/ návrh Zmien a doplnkov č.2 ÚPN-O Liptovský Peter je v súlade s rozsahom územného plánu podľa §12 Vyhlášky MŽP SR č. 55/2001 Z.z. o územnoplánovacích podkladoch a územnoplánovacej dokumentácii. Obsahuje textovú a grafickú časť, záväznú a smernú časť. Bol spracovaný Ateliérom-C Ing. arch. Vlastou Cukorovou, Prekážka 722/1, Liptovský Hrádok.

e/ záväzná časť Zmien a doplnkov č.2 ÚPN-O Liptovský Peter navrhovaná na vyhlásenie všeobecne záväzným právnym predpisom je v súlade s §13 stavebného zákona. V záväznej časti sa schvaľujú zásady a regulatívy a ustanovujú sa verejnoprospešné stavby.

f/ na základe uvedených skutočností Okresný úrad v Žiline, odbor výstavby a bytovej politiky, podľa § 25 ods.2 stavebného zákona súhlasí s predloženým návrhom Zmien a doplnkov č.2 ÚPN-O Liptovský Peter (list č. OU-ZA-OVBP1-2018/013208/TOM zo dňa 11. 06. 2018)

g/ v súlade so zákonom o obecnom zriadení bol vyvesený návrh Všeobecne záväzného nariadenia od 15. 05. 2018 na úradnej tabuli, pričom neboli predložené žiadne pripomienky alebo pozmeňovacie návrhy.

## s c h v a ľ u j e

územnoplánovaciu dokumentáciu Zmien a doplnkov č.2 ÚPN-O Liptovský Peter v textovej i grafickej časti a vyhlasuje Všeobecne záväzné nariadenie č. 2/2018 o Záväzných častiach Zmien a doplnkov č.2 ÚPN-O Liptovský Peter.

**Hlasovanie:** za: 6 poslancov ( Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Stanislav Žiška)

proti: 0 poslancov

zdržal sa: 0 poslancov

**K bodu č. 7 Prejednanie protestu prokurátora proti VZN č. 3/2009 o chove a držaní zvierat na území obce**

Prokurátor Okresnej prokuratúry Liptovský Mikuláš vydal protest proti Všeobecne záväznému nariadeniu č. 3/2009 o chove a držaní zvierat. Bude pripravený nový návrh VZN , ktoré bude zosúladené s ustanoveniami zákona č. 282/2002, ktorým sa ustanovujú niektoré podmienky držania psov a nahradí doterajšie VZN.

**Uznesenie č. 24/2018**

Obecné zastupiteľstvo Obce Liptovský Peter v  súlade s § 11 ods. 4 zákona č. 369/1990 Zb. o  obecnom zriadení v znení neskorších predpisov

**vyhovuje**

v zmysle § 25 ods. 2 zákona č. 152/2001 Z.z. o prokuratúre v znení neskorších predpisov protestu prokurátora proti VZN č. 3/2009 o chove a držaní zvierat na území obce Liptovský Peter v plnom rozsahu

**ukladá**

- prijať nové Všeobecne záväzné nariadenie o stanovení sumy úhrady za vydanie náhradnej evidenčnej známky pre psa, o stanovení podrobností o vodení psa, o vymedzení miest, kde je voľný pohyb psa zakázaný a vstup so psom zakázaný a o ustanovení podrobností o znečisťovaní verejných priestranstiev na území obce Liptovský Peter na najbližšom zasadnutí OZ (ktoré nahradí VZN č. 3/2009)

**Hlasovanie:** za: 6 poslancov ( Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Stanislav Žiška)

proti: 0 poslancov

zdržal sa: 0 poslancov

**K bodu č. 8 Prejednanie návrhu na kúpu rodinného domu č. 143**

Starostka informovala prítomných o ponuke na odkúpenie rodinného domu

č. 143 obcou. Po vypracovaní nezávislého stanoviska a cenového odhadu

bude návrh prerokovaný na nasledujúcom zasadnutí obecného zastupiteľstva.

**K bodu č. 9 Prejednanie vysporiadania pozemkov pod miestnymi komunikáciami + schválenie ceny**

Pre potreby vysporiadania pozemkov pod miestnymi komunikáciami, ktoré bolo prejednávané na predchádzajúcom zasadnutí OZ a po prerokovaní ceny so znalcom v odbore stavebníctva – odhad hodnoty nehnuteľností a po oslovení niektorých vlastníkov týchto pozemkov, konkrétne pozemkov pod miestnymi komunikáciami v miestnej časti „Fľak“ a komunikácie vedúcej do lokality pri Kultúrnom dome je potrebné stanoviť cenu, za ktorú sa uvedené pozemky obec odkúpi. Jednohlasne bola schválená cena:

5,- €/m2 za pozemky vo vlastníctve fyzických osôb

Z dôvodu, že vlastník Rímsko-katolícka cirkev, farnosť Liptovský Hrádok nesúhlasil s cenou 5,- €/m2 keďže je výlučným vlastníkom väčšinovej časti vysporiadvanej komunikácie pri kultúrnom dome bola dohodnutá cena 10,- €/m2

**Uznesenie č. 25/2018**

Obecné zastupiteľstvo Obce Liptovský Peter v  súlade s § 11 ods. 4 písm. a) zákona č. 369/1990 Zb. o  obecnom zriadení v znení neskorších predpisov

**schvaľuje**

- cenu pre vysporiadanie pozemkov pod prístupovými komunikáciami na Fľaku a pri Kultúrnom dome vo výške

5,- €/m2 za pozemky vo vlastníctve fyzických osôb

Jedná sa o parcely:

KNE 179/28 o výmere 1970 m2 (komunikácia na Fľaku)

KNE 179/1 o výmere 89 m2 (komunikácia pri kultúrnom dome)

KNE 77/1 o výmere 27 m2 (komunikácia pri kultúrnom dome)

KNE 81 o výmere 13 m2 (komunikácia pri kultúrnom dome)

10,- €/m2 za pozemky do vlastníctve Rímskokatolíckej cirkvi, farnosť Liptovský Hrádok

Jedná sa o parcely: KNE 77/4 výmera 122 m2 a KNE 80 výmera 54 m2

(komunikácia pri kultúrnom dome)

**Hlasovanie:** za: 6 poslancov ( Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Stanislav Žiška)

proti: 0 poslancov

zdržal sa: 0 poslancov

**K bodu č. 10 Určenie počtu poslancov, rozsahu výkonu funkcie starostu pre voľby do orgánov samosprávy obcí**

V zmysle § 11 ods. 3 zákona č. 369/1990 Zb. o obecnom zriadení je potrebné určiť pred voľbami do orgánov samosprávy obcí počet poslancov na volebné obdobie r. 2018 – 2022 ako i počet volebných obvodov. Pri počte obyvateľov od 1001 do 3000 je v zmysle zákona možné schváliť počet 7 až 9 poslancov. Schválený bol počet 9 poslancov a jeden volebný obvod.

**Uznesenie č. 26/2018**

Obecné zastupiteľstvo Obce Liptovský Peter v  súlade s § 11 ods. 3 zákona č. 369/1990 Zb. o  obecnom zriadení v znení neskorších predpisov

**určuje**

- počet poslancov Obce Liptovský Peter v novom volebnom období r. 2018 – 2022 v počte 9 poslancov a jeden volebný obvod

**Hlasovanie:** za: 6 poslancov ( Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Stanislav Žiška)

proti: 0 poslancov

zdržal sa: 0 poslancov

V súlade s § 11 ods. 4 písm. i) zák. č. 369/1990 Zb. o obecnom zriadení určuje obecné zastupiteľstvo rozsah výkonu funkcie starostu. Poslanci schválili starostovi plný úväzok.

**Uznesenie č. 27/2018**

Obecné zastupiteľstvo Obce Liptovský Peter v  súlade s § 11 ods. 4 písm. i) zákona č. 369/1990 Zb. o  obecnom zriadení v znení neskorších predpisov

**určuje**

- výkon funkcie starostu Obce Liptovský Peter v novom volebnom období

r. 2018 – 2022 v rozsahu 1, t.z. v plnom rozsahu

**Hlasovanie:** za: 6 poslancov ( Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Stanislav Žiška)

proti: 0 poslancov

zdržal sa: 0 poslancov

**K bodu č. 11 Zmena rozpočtu rozpočtovým opatrením**

Starostka predložila k schváleniu rozpočtové opatrenie č. 7/2018.

**Uznesenie č. 28/2018**

Obecné zastupiteľstvo Obce Liptovský Peter v súlade s § 11 ods. 4 písm. b) zákona č. 369/1990 Zb. o  obecnom zriadení v znení neskorších predpisov

**schvaľuje**

rozpočtové opatrenie č. 7/2018, ktoré tvorí prílohu zápisnice

**Hlasovanie:** za: 6 poslancov ( Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Stanislav Žiška)

proti: 0 poslancov

zdržal sa: 0 poslancov

**K bodu č. 12 Rôzne**

- informácia o spracovaní komunitného plánu

- športovo – motoristická akcia „MRC Liptov“

Starostka informovala prítomných o rozpracovanom komunitnom pláne sociálnych služieb, ktorý spracováva Miestna akčná skupina Horný Liptov. Materiály budú zverejnené zákonným spôsobom k pripomienkovaniu.

Na obecný úrad bola doručená žiadosť o povolenie športovo – motoristickej akcie „MRC Liptov“ v dňoch 7. – 8. septembra 2018. Jedna časť súťaže vedie cez lokalitu „Kaleník“. Organizátori oboznámia s konaním pretekov predsedu ZO Slovenského zväzu záhradkárov Kaleník.

Ing. Zuzana Habaj s manželom Mariánom opätovne požiadala o odkúpenie pozemku parc. č. KN-C 342 v prípade, že by sa dospelo k rozhodnutiu predať parcelu aj samostatne.

**K bodu č. 13 Interpelácie**

Ing. Ján Kamenský

- navrhol vysporiadanie a odkúpenie rodinného domu č. 39 ako aj susediacich pozemkov, ktoré ešte nie sú vo vlastníctve obce

- po rekonštrukciách v obci je potrebné urobiť terénne úpravy, upozorniť aj na priestranstvo za budovou bývalých potravín

- popri ceste smerom na cintorín sú vyschnuté stromčeky

- pokosenú trávu je potrebné zbierať hneď po kosení

- terénne úpravy je potrebné realizovať aj po rekonštrukcii plynovodu – šachty sú padnuté pod úroveň terénu

- je potrebné zabezpečiť odvoz použitých pneumatík, ktoré sa hromadia

Ľubica Uličná

- v sobotu 23. 6. 2018 sa uskutoční pripomienkové stretnutie „Naši murári“ spojené s krstom kníh „Dejiny obce Liptovský Peter“ a „Kronika murárov z Liptovského Petra, Jamníka a Vavrišova“

- sprístupnená bude aj výstava „Liptovskí murári pomáhali stavať Budapešť“ so zapožičaným exponátmi zo zbierok Slovenského národného múzea v Martine

Peter Šeďo

- pri odbočke na sídlisko v smere na lokalitu „Na Hlinách“ chýba dopravná značka „slepá ulica“

Ing. Milan Kelčík

- nesvieti verejné osvetlenie pri bytovom dome č. 4

- na webovej stránke obce je potrebné zverejniť prevádzkový poriadok multifunkčného ihriska, aktualizovať kultúrne podujatia, odstrániť staré údaje ponuky práce

Miroslav Krčula

- na verejnom osvetlení ku miestnemu cintorínu je poškodený kábel, hľadá sa porucha, nasledujúci týždeň sa uskutoční premeranie úseku

**K bodu č. 14 Návrh na uznesenie**

Návrhová komisia predložila návrh na uznesenie.

**K bodu č. 15 Záver**

Starostka poďakovala všetkým za účasť a ukončila zasadnutie obecného zastupiteľstva. Zasadnutie bolo ukončené o 19.10 h.

**Zapísala:** Júlia Illéšová

Ing. Anna Papajová

starostka